Elina Krantz selger Stand up Norge
Det bekrefter Krantz selv overfor Dagens Næringsliv. – Jeg får sjef! Det er jeg helt overbegeistret for, sier Krantz selv til avisen. Kjøperen er All Things Live, som både representerer artister og driver med arrangementer av musikk og annen underholdning. Deler av pengene Krantz får for salget reinvesterer hun i All Things Live, skriver DN. – Elina har ledet en kjempesuksess i Norge. Vi vil ta den suksessen og gjøre det samme i resten av Skandinavia, sier danske Kim Worsøe, administrerende direktør i All Things Live, til avisen. les ogsåElina Krantz startet Stand up Norge i 1997. De siste årene har selskapet omsatt for over 100 millioner kroner hvert år. I tillegg til å produsere standup-show, driver selskapet også med booking og management av komikere. Krantz har også grunnlagt humorscenen Latter på Aker Brygge i Oslo. Blant komikerne i stallen til Krantz er Dagfinn Lyngbø, Pernille Sørensen, Kevin Vågenes og Johan Golden.
Elina Krantz startet humorimperiet som 23-åring. Over 20 år senere selger hun livsverket.